En virksomhed kan stå i den situation, at den ikke kan beskæftige en medarbejder på grund af forhold som f.eks. mangel på varer eller opgaver, nedbrud på maskiner eller dårligt vejr. Hvis det er tilfældet, kan virksomheden sende medarbejderen hjem fra arbejde.
Det kaldes en hjemsendelse, og der gælder visse regler for det. Reglerne kan du læse om i din overenskomst. Det er en god ide at kende din overenskomst, så du forstår reglerne og dine rettigheder. Det kan f.eks. være, hvis du sendes hjem på grund af manglende vinterforanstaltninger eller pludselig står med en hjemsendelse uden løn.